5. ΠΡΟΕΔΡΙΚΟ ΔΙΑΤΑΓΜΑ υπ’ αριθ. 120 της 30 Μαΐου - 13 Ιουν. 1994 (ΦΕΚ Α΄ 89)  Τυπικά προς προαγωγή προσόντα αξιωματικών ειδικών καθηκόντων της Ελληνικής Αστυνομίας.  Έχοντας υπόψη: 1.Τις διατάξεις του άρθρ. 11 παρ. 1 εδάφ. στ΄  του Νόμ. 1481/1984 «Οργανισμός Υπουργείου Δημοσίας Τάξης» (Α΄ 152), όπως αντικαταστάθηκε με το άρθρ. 1 παρ. 1 του Νόμ. 1590/1986 (Α΄49). 2.Τις διατάξεις του άρθρ. 27 του Νόμ. 2081/1992 (Α΄ 154), με το οποίο προστέθηκε άρθρ. 29Α στο Νόμ. 1558/1985 «Κυβέρνηση και Κυβερνητικά Όργανα» (Α΄ 137). 3.Τις διατάξεις του Π.Δ. 82/1992 «Περιορισμός συναρμοδιότητας κατά την έκδοση κανονιστικών διαταγμάτων και αποφάσεων σε θέματα αρμοδιότητας των Υπουργείων Προεδρίας της Κυβέρνησης και Δημοσίας Τάξης» (Α΄ 36). 4.Το γεγονός ςότι από τις διατάξεις του παρόντος διατάγματος προκαλείται δαπάνη σε βάρος του Κρατικού Προϋπολογισμού. Η δαπάνη έτους 1994, ύψους 691.333 δρχ. περίπου, δεν έχει προβλεφθεί στον Κρατικό Προϋπολογισμό, αλλά λόγω του χαμηλού ύψους της θα καλυφθεί από τις σχετικές πιστώσεις των ΚΑΕ 0411, 0421, 0425, 0426 του Ε.Φ. 43-210 του προϋπολογισμού εξόδων Ελληνικής Αστυνομίας, έτους 1994. Οι δαπάνες των ετών 1995 ύψους 360.183 δρχ. περίπου, 1996 ύψους 38.691 δρχ. περίπου, 1997 ύψους 1.077.750 δρχ. περίπου, 1998 ύψους 2.110.791 δρχ. περίπου, 1999 ύψους 1.213.920 δρχ. περίπου, 2000 ύψους 193.455 δρχ. περίπου, 2002 ύψους 740.058 δρχ. περίπου, 2003 ύψους 2.792.037 δρχ. περίπου, 2004 ύψους 179.625 δρχ. περίπου, 2007 ύψους 1.755.645 δρχ.  περίπου και 2008 ύψους 504.585 δρχ. περίπου θα προβλέπονται και θα καλύπτονται από τις αντίστοιχες πιστώσεις των κατ’ έτος προϋπολογισμών εξόδων Ελληνικής Αστυνομίας. 5.Την υπ’ αριθμ. 154/1994 γνωμοδότηση του Συμβουλίου της Επικρατείας, ύστερα από πρόταση του Υπουργού Δημοσίας Τάξης, αποφασίζουμε: Σελ.  24,94020(γ) Τεύχος 1337 Σελ. 42 Άρθρ.1.-1.Ως χρόνος συνολικής υπηρεσίας αξιωματικού για τις προαγωγές των αξιωματικών Ειδικών Καθηκόντων, που προέρχονται από μετάταξη αστυνομικού προσωπικού γενικών καθηκόντων, λογίζονται και τα επί πλέον του χρόνου φοιτήσεως στη Σχολή Αξιωματικών Ελληνικής Αστυνομίας έτη φοιτήσεως αυτών στο Πανεπιστήμιο από το οποίο απόκτησαν το Πτυχίο που αποτέλεσε το απαραίτητο τυπικό προσόν για μετάταξή τους. 2.Οι αξιωματικοί της προηγουμένης παραγράφου για την απόκτηση δικαιώματος προαγωγής κατά το άρθρ. 10 παρ. 2 του Νόμ. 671/1977, θεωρείται ότι έχουν συμπληρώσει το συνολικό χρόνο υπηρεσίας αξιωματικού που συμπλήρωσαν νεότεροι στην επετηρίδα συνάδελφοί τους που προσελήφθησαν από ιδιώτες, εφόσον οι τελευταίοι δεν απώλεσαν αρχαιότητα κατ’ εφαρμογή των διατάξεων περί καταστάσεων αξιωματικών. Άρθρ.2.-Η ισχύς του παρόντος διατάγματος αρχίζει από τη δημοσίευσή του στην Εφημερίδα της Κυβερνήσεως.  